Скупштина градске општине Младеновац, на седници одржаној 25. марта 2025. године, на основу чл. 36., 37. и 39. Закона о јавним предузећима („Службени гласник РС“, број 15/16 и 88/19), члана 18. Статута градске општине Младеновац („Службени лист града Београда“, број 40/10-пречишћен текст) и чл. 38. и 39. Одлуке о промени Одлуке о оснивању Јавног комуналног предузећа за производњу, дистрибуцију воде, одржавање хигијене, гробља и зеленила „Младеновац“, Младеновац („Службени лист града Београда“, бр.90/16 и 111/16), о б ј а в љ у ј е

О Г Л А С

О ЈАВНОМ КОНКУРСУ **ЗА ИЗБОР ДИРЕКТОРА**

**ЈАВНОГ КОМУНАЛНОГ ПРЕДУЗЕЋА „МЛАДЕНОВАЦ“**, МЛАДЕНОВАЦ

на период од четири године

Подаци о јавном предузећу:

Предузеће послује под пословним именом: Јавно комунално предузеће за производњу, дистрибуцију воде, одржавање хигијене, гробља и зеленила „Младеновац“, Младеновац, Краљице Марије 32.

Скраћени назив пословног имена гласи: ЈКП „Младеновац“, Младеновац.

Седиште предузећа је у Младеновцу, Краљице Марије 32.

ПИБ 101478352

Матични број 7045859

Претежна шифра делатности је - 3600 Скупљање, пречишћавање и дистрибуција воде.

Јавни конкурс се спроводи за радно место:

Директор Јавног комуналног предузећа „Младеновац“, Младеновац, чији је оснивач Градска општина Младеновац.

Право пријављивања има сваки заинтересовани кандидат који, осим општих услова прописаних одредбама Закона о раду („Службени гласник РС“, бр. 24/05, 61/05, 54/09, 32/13, 75/14, 31/17 - одлукас УС, 113/17 и 95/18 - а.т.), испуњава и следеће посебне услове:

1) да је пунолетно и пословно способно;

2) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

3) да има најмање пет година радног искуства на пословима за које се захтева високо образовање из тачке 2) овог члана;

4) да има најмање три године радног искуства на пословима који су повезани са пословима јавног предузећа;

5) да познаје област корпоративног управљања;

6) да има радно искуство у организовању рада и вођењу послова;

7) да није члан органа политичке странке, односно да му је одређено мировање у вршењу функције у органу политичке странке;

8) да није осуђивано на казну затвора од најмање шест месеци;

9) да му нису изречене мере безбедности у складу са законом којим се уређују кривична дела, и то:

(1) обавезно психијатријско лечење и чување у здравственој установи;

(2) обавезно психијатријско лечење на слободи;

(3) обавезно лечење наркомана;

(4) обавезно лечење алкохоличара;

(5) забрана вршења позива, делатности и дужности.

Уз пријаву са биографијом кандидат подноси:

- извод из матичне књиге рођених (оригинал или оверена копија);

- уверење о држављанству Републике Србије (оригинал или оверена копија);

- доказ да има општу здравствену способност;

- доказ о стручној спреми (оверена копија дипломе о стеченој стручној спреми);

- доказ о радном искуству (оверена копија радне књижице и оригинал или оверена копија потврде о стеченом одговарајућем радном искуству или руководећем положају);

- доказ да није осуђиван на казну затвора од најмање шест месеци за кривично дело против привреде, правног саобраћаја и службене дужности (уверење од надлежене Полицијске управе);

- доказ да није изречена мера безбедности којим се уређују кривична дела и то: (1) обавезно психијатријско лечење и чување у здравственој установи; (2) обавезно психијатријско лечење на слободи; (3) обавезно лечење наркомана; (4) обавезно лечење алкохоличара; (5) забрана вршења позива, делатности и дужности (уверење од надлежене Полицијске управе);

- уколико је кандидат члан органа политичке странке, доказ о мировању у вршењу функције у органу политичке странке, односно оверена изјава да није члан органа политичке странке.

Стручна оспособљеност, знања и вештине кандидата за именовање директора јавног предузећа оцењују се у изборном поступку увидом у податке из пријаве и доказе поднете уз пријаву на јавни конкурс, писаном и усменом провером, односно на други одговарајући начин сходно потребама рада јавног предузећа, у складу са Законом којим се уређује правни положај јавних предузећа и Уредбом о мерилима за именовање директора јавног предузећа („Сл. гласник РС“, бр.65/2016).

Место рада: Младеновц, Краљице Марије 32.

Пријава са доказима о испуњености услова подноси се у року од 30 дана од дана објављивања јавног конкурса у „Службеном гласнику Републике Србије“ Комисији за именовања директора јавних предузећа градске општине Младеновац, на адресу Младеновац, Јанка Катића 6, преко писарнице Управе градске општине Младеновац или преко поште, са напоменом: ЗА КОНКУРС „НЕ ОТВАРАТИ“.

Лице задужено за давање обавештења о јавном конкурсу за именовање директора је Дијана Лазић Вулиновић, телефон 011/8241-621.

Неблаговремене, непотпуне и неразумљиве пријаве, неће се узимати у разматрање.

Оглас о јавном конкурсу објавити у „Службеном гласнику Републике Србије“, "Службеном листу Града Београда", дневном листу "INFORMER" и на интернет страници градске општине Младеновац.

**СКУПШТИНА ГРАДСКЕ ОПШТИНЕ МЛАДЕНОВАЦ**

**Број: I-00-06-1-59/4-1/2025, 25. март 2025. године**

Заменик председника

Зоран Стевановић